Legal Document

Category: 11

Text:
33α. ΝΟΜΟΘΕΤ. ΔΙΑΤΑΓΜΑ υπ' αριθ. 2539 της 23/27 Αυγ. 1953 Περί παρατάσεως της ισχύος του Α.Ν. 233/1945 "περί χρηματοδοτήσεως επιχειρήσεων υπό της Τραπέζης της Ελλάδος. Έχοντες υπ' όψει τας διατάξεις του άρθρ. 35 του Συντάγματος και την από 30 Ιουλ. 1953 σύμφωνον γνώμην της κατά την παρ. 2 του αυτού άρθρ. 35 Ειδικής Επιτροπής εκ Βουλευτών, προτάσει του Ημετέρου Υπουργικού Συμβουλίου, απεφασίσαμεν και διατάσσομεν. Άρθρον μόνον.-1. Η ισχύς του Α.Ν. 233/1945 "περί χρηματοδοτήσεως επιχειρήσεων υπό της Τραπέζης της Ελλάδος" ως ετροποποιήθη υπό του Α.Ν. 1330/1949 "περί παρατάσεως της ισχύος του Α. Ν. 233/1945 "περί χρηματοδοτήσεως επιχειρήσεων υπό της Τραπέζης της Ελλάδος" και του Νομ. 2134/1952 "περί παρατάσεως της ισχύος του Α.Ν. 233/1945 "περί χρηματοδοτήσεως επιχειρήσεων υπό της Τραπέζης της Ελλάδος" παρατείνεται από της λήξεώς της μέχρι τέλους του έτους 1954. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 166,02(α) 12.Θ.ε.33α Τράπεζα της Ελλάδος